Diari Oficial de la Generalitat Valenciana


Sumari del DOGV 426, del 10-09-1986 (1986/807156)

ORDRE de 14 de juliol de 1986, de la Conselleria de Cultura, Educació i Ciència, per la qual es convoca Concurs públic per a la concessió d'ajudes als Ajuntaments que mantenen Gabinets Socio-Psicopedagògics Múnicipals que intervienen en l'Escola Pública.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   426

Data del DOGV
:   10-09-1986

Secció del DOGV
:   ALTRES DISPOSICIONS

Número del document
:   1986/807156


Data del document
:   14-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 14 de juliol de 1986, de la Conselleria de Cultura, Educació i Ciència, per la qual es convoca Concurs Públic per a la concessió d'ajudes als Ajuntaments que mantenen Gabinets Sòcio-Psicopedagògics Municipals que intervienen en l'Escola Pública.  
La Conselleria de Cultura, Educació i Ciència, per tal de contribuir en el finançament dels Gabinets Sòcio-Psicopedagògics Municipals i fent ús de les competències atribuïdes a aquesta Conselleria per la Disposició final del Decret 136/84 de 10 de desembre de 1984 (DOGV 10 de gener de 1985) de la Generalitat Valenciana,  
ORDENA:   
Convocar Concurs Públic per a la concessió d'ajudes als Ajuntaments que mantenen Gabinets Sòcio-Psicopedagògics Municipals que intervenen en l'escola pública d'acord amb les Bases següents:   
Primera. Podran sol·licitar l'ajuda aquells Ajuntaments de la Comunitat Valenciana que mantinguen Gabinets Sòcio-Psicopedagògics Municipals durant l'any 1986 i hagen estat homologats o autoritzats en virtut de la Resolució de 14 d'octubre de 1985 (DOGV del 18 de novembre) de la Direcció General d'Educació Bàsica i Ensenyaments Especials.   
Segona. Per a formalitzar la petició, els Ajuntaments presentaran en els Serveis Territorials d'Educació corresponents la sol·licitud degudament emplenada segons el model que figura en l'Annex I.   
Tercera. El termini de presentació de sol·licituds serà el de trenta dies naturals a partir de la publicació d'aquesta Ordre en el Diari Oficial de la Generalitat Valenciana.   
Quarta Els Serveis Territorials d'Educació enviaran les sol·licituds a la Direcció General d'Educació Bàsica i Ensenyaments Especials dins el termini de vint dies naturals amb l'informe corresponent, especialment pel que fa als criteris de la base sisena.   
Cinquena. La Direcció General d'Educació Bàsica i Ensenyaments Especials, vistes les sol·licituds i els corresponents informes, farà pública en el DOGV la Resolució provisional de les ajudes concedides.   
Sisena Els criteris que es tindran en compte per a la concessió de les ajudes seran els següents:   
a) Compliment del Pla d'Activitats dels Serveis Psicopedagògics Escolars.   
b) Nombre de professionals i la quantitat d'hores globals anuals de dedicació a l?escola pública.   
c) Tipus de relació contractual.   
Setena. Passats vuit dies naturals des de la publicació al DOGV de les ajudes concedides, la Direcció General d'Educació Bàsica i Ensenyaments Especials, resoldrà les reclamacions que s'hagen presentat i es farà pública la Resolució definitiva.   
Vuitena La despesa de les ajudes es farà amb càrrec al concepte 68.28.203.5.387 que figura en els pressupostos de la Generalitat Valenciana.   
València, 14 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN